  Майя Бывальцева Удмуртиысь йӧскалык лыдӟетъюртлэн «Весточка с фронта» ӵектосэз «Великая война – Великая Победа. Библиотека как место памяти» огъяросси вожвылъяськонын «Работы, выполненные в центральных библиотеках субъектов Российской Федерации» номинациын вормиз. Со сярысь ужъюртлэн пресс-службаез ивортӥз. Вожвылъяськонэ Россилэн 74 улосвылъёсысьтыз 924 лыдӟетъюртъёс пыриськизы, Удмуртия конкурсэ 13 куриськонъёс ыстӥз. Финалэ 25 библиотекаос потӥзы. Вормисьёсты 26-тӥ шуркынмонэ онлайн амалэн ортчем котырес ӝӧкын ялӥзы «Весточка с фронта» ӵектосэз Йӧскалык лыдӟетъюрт 2016-тӥ арын 18-тӥ тулыспалэ кутскиз. Солэн ужпумез – Удмуртиын улӥсьёслы ӵыжы-выжыоссылэсь фронтысь вуэм гожтэтъёссэс, Быдӟым Атыкай ож вакытысь мукет ужкагазъёсты дунтэк выльдыны но утьыны луонлык сётон. Сыӵе юрттӥськет лыдӟиськоннилэн Ужкагазъёсты сӧриськемлэсь утёнъя улосвыл центрез сётыны быгатэ, со понна солэн нимысьтыз ужан тӥрлыкез вань. Ӵектос ужатозь элькунын улӥсьёслэсь 1 сюрс ужкагазъёссэс выльдыны кутӥзы. 2020-тӥ арын Удмуртиысь йӧскалык электрон библиотекаын «Весточка с фронта» бичет кылдытӥзы. Тодэ вайытом, Удмурт кыллэн нуналэзлы Удмуртиысь йӧскалык лыдӟетъюрт онлайн-марафон но мукет ужрадъёс ортчытэ. Тегъёс: Мерлык Ижкар Удмуртия вожвылъяськон БыдӟымАтыкайож лыдетъюрт Йӧскалыклыдӟетъюрт тодынвозён  